Vürtsikad kleepuvad kanakoivad värske tomati-maasikasalatiga.
|Toiteväärtus:||100g||1 eine|
|Energia (kcal)||93||538|
|Energia (kJ)||391||2258|
|Süsivesikud (g)||9.2||53.0|
|millest suhkrud (g)||7.4||42.5|
|Rasvad (g)||2.6||15.1|
|millest küllastunud rasvhapped||0.7||3.9|
|Valgud||9.4||54.4|
|Sool||0.3||1.9|
Koori ingver ja riivi peene riiviga. Riivi või pressi küüslaugupressis küüslauguküüned . Haki tšilli (vürtsikas!) peenelt.
Sega suuremas kausis omavahel kokku ingver, küüslauk, tšilli (vürtsikas!), sojakaste, 50 g mett ja seesamiseemned. Maitsesta soolaga. Lisa kana ja sega marinaadiga korralikult läbi. Lase vähemalt 1 h külmkapis maitsestuda.
Vahepeal lõika maasikad neljaks ja tomatid õhemateks ratasteks. Loputa lambsalat . Tõsta komponendid kokku suuremasse kaussi.
Valmista salatikaste . Sega kokku 25 g mett , umbes poole sidruni mahl , oliiviõli, sool ja pipar. Sega salatikaste kokku salatikomponentidega . Kuumuta ahi 200 kraadini, kui kana on peaaegu marineerunud.
Tõsta kanatükid ühe kihina madalasse ahjuvormi ja vala neile peale kogu marinaad , lisa ahju. Kui kanatükid on 15 minutit ahjus olnud, tõsta vorm välja ja pööra kanatükid ümber. Nirista lusikaga ümberpööratud kanatükkidele kastet (seda peaks olema juurde tekkinud rohkem, kuna kanast eraldub küpsetamisel rasva ja vedelikku) ja küpseta veel 15 minutit .
Kui kanakoivad on küpsed ja kuldsed, määri need kokku tekkinud kleepuva kastmega ja tõsta lauale. Serveeri kanakoivad koos tomati-maasikasalatiga.
Head isu!